جاوید احمد غامدی

جاوید احمد غامدی ایک پاکستانی اسلامی اسکالر ہیں۔

 سوانحی خاکہ 

جاوید احمد غامدی کی پیدایش 18 اپریل 1951ء کو ضلع ساہیوال کے ایک گاؤں جیون شاہ کے نواح میں ہوئی۔ آبائی گاؤں ضلع سیالکوٹ کا ایک قصبہ اور آبائی پیشہ زمینداری ہے۔ ابتدائی تعلیم پاک پتن اور اس کے نواحی دیہات میں پائی۔ اسلامیہ ہائی اسکول پاک پتن سے میٹرک اور گورنمنٹ کالج لاہور سے بی اے اور اس کے ساتھ انگریزی ادبیات میں آنرز (حصہ اول) کا امتحان پاس کیا۔ عربی و فارسی کی ابتدائی تعلیم ضلع ساہیوال ہی کے ایک گاؤں نانگ پال میں مولوی نور احمد صاحب سے حاصل کی۔ دینی علوم قدیم طریقے کے مطابق مختلف اساتذہ سے پڑھے۔ قرآن و حدیث کے علوم و معارف میں برسوں مدرسۂ فراہی کے جلیل القدر عالم اور محقق امام امین احسن اصلاحی سے شرف تلمذ حاصل رہا۔ ان کے دادا نور الٰہی کو لوگ گاؤں کا مصلح کہتے تھے۔ اسی لفظ مصلح کی تعریب سے اپنے لیے غامدی کی نسبت اختیار کی اور اب اسی رعایت سے جاوید احمد غامدی کہلاتے ہیں۔ دانش سرا، المورد، ماہنامہ اشراق، ماہنامہ رینی ساں رینایسینس کے بانی اور ب رہان، میزان، البیان، اشراق اور خیال و خامہ کے مصنف ہیں۔

 کام 
جاوید احمد غامدی نے کم و بیش 30 برس پہلے اپنے کام کا آغاز جس احساس کی بنا پر کیا، وہ انھی کے الفاظ میں یہ ہے 

 تصنیف و تالیف 
غامدی 1980ء سے دینی علوم پر علمی اور تحقیقی کام انجام دے رہے ہیں۔ ان کے کام کے وہ اجزا حسب ذیل ہیں جو تصانیف کی صورت اختیار کر چکے ہیں:
 البیان (5 جلدیں) قرآن مجید کا ترجمہ اور تفسیر 
 میزان: دین کی تفہیم و تبیین 
 برہان: تنقیدی مضامین کا مجموعہ 
 مقامات: دینی، ملی اور قومی موضوعات پر متفرق تحریریں
 خیال و خامہ: مجموعہء کلام

يہ كتب المورد كی ويب سائٹ سے مفت ڈاؤن لوڈ كی جا سكتی ہيں۔

 اردو ماہنامہ 
اشراق  اردو زبان میں غامدی کے افکار کا ترجمان ہے۔ اس کا آغاز 1985ء سے ہوا۔ 1985ء تک یہ ایک سلسلۂ منشورات کے طریقے پر شائع ہوتا رہا۔ 1985ء میں اسے باقاعدہ ڈیکلریشن مل گیا۔ اس وقت سے یہ رسالہ باقاعدگی سے شائع ہو رہا ہے۔ اس کے اہم سلسلے یہ ہیں: قرآنیات، معارف نبوی، دین و دانش، نقد و نظر، نقطۂ نظر، حالات و وقائع، تبصرۂ کتب۔

 انگریزی ماہنامہ 

رینی ساں (Renaissance) انگریزی زبان میں غامدی کے افکار کا ترجمان ہے۔ اس کا آغاز 1991ء سے ہوا۔ اور اس وقت سے یہ رسالہ باقاعدگی سے شائع ہو رہا ہے۔ اس کے اہم سلسلے یہ ہیں:
Editorial, Quranic Exegesis, Reflections, Book Review, Queries, Selection, New and Views, Dialouge, Islamic Law, Scriptures

 ادارۂ علم و تحقیق 
یہ ادارہ 1991ء میں قائم کیا گیا۔ اس کا بنیادی مقصد اسلامی علوم سے متعلق علمی اور تحقیقی کام، تمام ممکن ذرائع سے وسیع پیمانے پر اس کی نشر و اشاعت اور اس کے مطابق لوگوں کی تعلیم و تربیت کا اہتمام ہے۔

 مزید دیکھیے 
 ابو الاعلی مودودی
 وحید الدین خاں

 حوالہ جات 

 بیرونی روابط 
 جاوید احمد غامدی باضابطہ ویب گاہ

زمرہ:1951ء کی پیدائشیں
زمرہ:1952ء کی پیدائشیں
زمرہ:بقید حیات شخصیات
زمرہ:بیسویں صدی کے محققین
زمرہ:پاکستانی الٰہیات دان
زمرہ:پاکستانی جلاوطن
زمرہ:پاکستانی سنی
زمرہ:پاکستانی محققین
زمرہ:پاکستانی معلمین
زمرہ:پشتون شخصیات
زمرہ:جنوب ایشیائی مسلم شخصیات
زمرہ:ریاستہائے متحدہ میں پاکستانی تارکین وطن
زمرہ:ضلع پاکپتن کی شخصیات
زمرہ:علماء علوم اسلامیہ
زمرہ:گورنمنٹ کالج یونیورسٹی لاہور کے فضلا
زمرہ:لاہوری شخصیات
زمرہ:مسلم الٰہیات دان
زمرہ:مسلم مذہبی شخصیات
زمرہ:مسلمان مصلحین
زمرہ:مفسرین
زمرہ:ملائشیا میں پاکستانی تارکین وطن
زمرہ:ٹیلی ویژن کے اسلامی مبلغین
زمرہ:پاکستانی مذہبی مصنفین
زمرہ:اکیسویں صدی کے مسلم الٰہیات دان
زمرہ:بیسویں صدی کے مسلم الٰہیات دان
زمرہ:اسلامی جمہوریت پسند
زمرہ:مسلم فلاسفہ
زمرہ:پاکستانی علمائے اسلام
زمرہ:اردو غیر افسانوی مصنفین
زمرہ:کاکازئی شخصیات
زمرہ:پاکستان کے سنی علما
زمرہ:18 اپریل کی پیدائشیں
زمرہ:اسلام
زمرہ:مصنفین